CELEX: 62013CN0024
Language: el
Date: 2013-01-21 00:00:00
Title: Υπόθεση C-24/13: Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 21 Ιανουαρίου 2013 — Dél-Zempléni Nektár Leader Nonprofit kft. κατά Vidékfejlesztési Miniszter

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/17
            
         Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 21 Ιανουαρίου 2013 — Dél-Zempléni Nektár Leader Nonprofit kft. κατά Vidékfejlesztési Miniszter
   (Υπόθεση C-24/13)
   2013/C 156/27
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   
      Προσφεύγουσα: Dél-Zempléni Nektár Leader Nonprofit kft.
   
      Καθού: Vidékfejlesztési Miniszter
   
      Προδικαστικά ερωτήματα
   
   
               1)
            
            
               Έχουν ο κανονισμός (ΕΚ) 1698/2005 του Συμβουλίου (1) και ο κανονισμός (ΕΚ) 1974/2006 της Επιτροπής (2) την έννοια ότι οι ομάδες τοπικής δράσης που δημιουργήθηκαν σε σχέση με τις γεωργικές ενισχύσεις μπορούν να έχουν σε ένα κράτος μέλος μόνον την προβλεπόμενη από τον νόμο νομική μορφή;
            
         
               2)
            
            
               Επιτρέπεται, βάσει των ως άνω κανονισμών, διάκριση, σύμφωνα με την οποία ο εθνικός νομοθέτης να αναγνωρίζει μόνον τις ομάδες τοπικής δράσης που έχουν συγκεκριμένη νομική μορφή και να θεσπίζει προϋποθέσεις διαφορετικές ή αυστηρότερες από τις προβλεπόμενες στο άρθρο 62, παράγραφος 1, του κανονισμού 1698/2005;
            
         
               3)
            
            
               Αρκεί, σύμφωνα με τους ως άνω κανονισμούς, οι ομάδες τοπικής δράσης να πληρούν σε ένα κράτος μέλος μόνον τις προϋποθέσεις του άρθρου 62, παράγραφος 1, του κανονισμού 1698/2005; Μπορεί το κράτος μέλος να περιορίσει περαιτέρω την εν λόγω διάταξη, επιβάλλοντας επιπλέον τυπικές ή νομικές υποχρεώσεις στους φορείς που πληρούν τις προϋποθέσεις του άρθρου 62, παράγραφος 1, του κανονισμού 1698/2005;
            
         
               4)
            
            
               Έχουν οι ως άνω κανονισμοί την έννοια ότι εμπίπτει στη διακριτική ευχέρεια ενός κράτους μέλους η απόφασή του να παύει ομάδες τοπικής δράσης που πληρούν τις προϋποθέσεις του άρθρου 62, παράγραφος 1, του κανονισμού 1698/2005 και που, καθ’ όλη τη διάρκεια της δράσης τους, συμμορφώνονταν προς όλες τις σχετικές εθνικές και κοινοτικές διατάξεις, και να επιτρέπει αποκλειστικά τη λειτουργία των ομάδων τοπικής δράσης που αποκτούν τη νέα, προβλεπόμενη νομική μορφή;
            
         
               5)
            
            
               Έχουν οι ως άνω κανονισμοί την έννοια ότι ένα κράτος μέλος έχει ενδεχομένως τη δυνατότητα να μεταβάλλει το νομικό πλαίσιο της λειτουργίας των ομάδων τοπικής δράσης, ακόμη και όταν τα σχετικά προγράμματα στηρίξεως βρίσκονται ήδη σε εξέλιξη ή στο στάδιο του προγραμματισμού;
            
         
               6)
            
            
               Πώς πρέπει να ερμηνευθούν οι ως κανονισμοί στην περίπτωση παύσεως ομάδων τοπικής δράσης που ασκούσαν μέχρι εκείνη τη στιγμή τη δραστηριότητά τους κατά τρόπο αποτελεσματικό και σύννομο; Ποια είναι στην περίπτωση αυτή η τύχη των υποχρεώσεων που είχαν αναλάβει και των δικαιωμάτων που είχαν αποκτήσει οι εν λόγω ομάδες τοπικής δράσης, ιδίως λαμβανομένου υπόψη του συνολικού αριθμού των φορέων που θίγει η εν λόγω παύση;
            
         
               7)
            
            
               Έχει το άρθρο 62, παράγραφος 2, του κανονισμού (ΕΚ) 1698/2005 του Συμβουλίου, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), την έννοια ότι είναι αποδεκτή και σύννομη διάταξη με την οποία ένα κράτος μέλος απαιτεί από τις ομάδες τοπικής δράσης Leader που λειτουργούν υπό μορφή εμπορικής εταιρίας μη κερδοσκοπικού χαρακτήρα να μετατραπούν σε αστικές εταιρίες εντός προθεσμίας ενός έτους, με την αιτιολογία ότι μόνον η εταιρική δομή της αστικής εταιρίας μπορεί να εγγυηθεί δεόντως τη δημιουργία ενός δικτύου μεταξύ των τοπικών εταίρων, δεδομένου ότι, αφενός, σύμφωνα με το ισχύον ουγγρικό δίκαιο, ο θεμελιώδης σκοπός της εμπορικής εταιρίας είναι η απόκτηση κέρδους και, αφετέρου, η παρουσία οικονομικών συμφερόντων αποκλείει τη δημόσια αναζήτηση και την προσχώρηση νέων εταίρων;
            
         
      (1)  Κανονισμός (ΕΚ) 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ L 277, σ. 1).
   
      (2)  Κανονισμός (ΕΚ) 1974/2006 της Επιτροπής, της 15ης Δεκεμβρίου 2006, για τη θέσπιση λεπτομερών κανόνων εφαρμογής του κανονισμού (ΕΚ) 1698/2005 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ L 368, σ. 15).